**Какво е пълномощно?**

Пълномощното е писмен документ, с който дадено лице се упълномощава да предприема действия или да взема решения от ваше име. Може да се отнася до финансовите ви дела или до въпроси свързани с благосъстоянието ви. Може да се използва в бъдеще, ако станете недееспособен.

В пълномощното са посочени имената на хора, наречени пълномощници, които искате да Ви помогнат, и се изброяват индивидуалните права, които желаете да притежават. В пълномощното също ще бъде посочено кога вашият пълномощник ще може да започне да действа от ваше име.

**Кой може да направи пълномощно?**

Всеки на възраст над 16 години може да направи пълномощно, но съществуват ограничения, ако сте обявили лична несъстоятелност. Вижте нашия уебсайт за повече информация.

**Какво означава недееспособен?**

Вашата дееспособност може да бъде нарушена постепенно или изведнъж, в резултат от катастрофа или заболяване. Регистриран и лицензиран медицински доктор ще може да каже дали сте дееспособен или не сте.

**Какво би се случило, ако нямам пълномощно?**

Никой не разполага с автоматично право да предприема действия от ваше име без правно разрешение. Ако не можете да вземате решения относно вашите дела, семейството или приятелите ви ще трябва да отидат в съда, за да получат разрешение да действат от ваше име.

**Пълномощното не е ли за възрастни хора?**

Не, никой не иска да мисли, че ще е неспособен да се грижи за себе си, но катастрофи или болест могат да се случат на всеки.

**Пълномощното не е ли за хора с много пари?**

Не, защото не става въпрос само за управление на пари/имущество. Пълномощното ви позволява да планирате кой ще взема решения свързани с личното ви благосъстояние.

**Кого мога да назнача за свой пълномощник?**

Може да назначите всеки, когото пожелаете, на възраст над 16 години. Може да е член от семейството или приятел, адвокат или счетоводител, или да ги комбинирате. Обикновено е добра идея да имате повече от един пълномощник, или може би така наречения заместник пълномощник, който да се намеси, ако пълномощникът ви вече не може да извършва действия за вас.

Може да назначите някой, който да се занимава с финансовите ви дела и друг, който да се занимава с личното ви благосъстояние.

Добра практика е да обсъдите с лицето, което желаете да стане ваш пълномощник, какво точно означава това. Ще бъде полезно, ако записвате обсъдените въпроси и дадете копие от вашите записки на бъдещия ви пълномощник. Въпреки че вие избирате кого да назначите, не може да назначите лице, което в момента е обявено в лична несъстоятелност, да се занимава с финансовите ви и имуществените ви дела.

**Как и откъде мога да взема пълномощно?**

Всеки местен адвокат би могъл да ви помогне при съставянето на пълномощно и да ви даде правен съвет по въпроса. Като алтернатива на това, някои фирми и канцеларски магазини продават пакети за пълномощни. Може също да намерите полезна информация на нашия уебсайт.

**Колко струва?**

Професионалист може да поиска да му заплатите за съставянето на пълномощно и цените варират. Пълномощното трябва да включва сертификат, подписан от практикуващ адвокат или медицински доктор. Сертификатът е необходим, за да се потвърди, че сте способен да разберете пълномощното. Възможно е да се наложи да заплатите такса за тази услуга.

Ние също начисляваме регистрационна такса. Допълнителна информация за текущите ни такси може да намерите на нашия уебсайт или да ни се обадите по телефона.

**Какво се случва с моето пълномощно?**

Пълномощното трябва да бъде регистрирано при нас, преди да може да се използва, дори и да сте все още способен да вършите неща за себе си.

За да регистрирате вашето пълномощно трябва да ни изпратите следните документи:

* Вашето подписано пълномощно, включително и попълнения сертификат;
* Потвърждение, че вашият(те) пълномощник(ци) е(са) съгласен(сни), по собствена воля, да действа(т) от ваше име; и
* Регистрационна такса.

Може да ни изпратите документите си по пощата или да подадете пълномощното си по електронен път чрез инструмента ни за електронна регистрация на пълномощни (EPOAR). Стъпка по стъпка ръководство е на разположение на нашия уебсайт.

След регистрацията на пълномощното, вашите документи и автентично копие на пълномощното заедно със сертификат, ще бъдат върнати на подателя. Ние също ви изпращаме копие от регистрираното пълномощно за вашия архив.

**Може ли моят пълномощник да използва моето пълномощно преди да стана недееспособен?**

Да, той може да ви помогне с финансовите Ви дела, ако желаете, но не може да взема решения за вашето благосъстояние, докато вие загубите способността да вземате решения за себе си.

**Задължение да се води отчетност**

Пълномощниците, действащи от ваше име, са задължени да записват своите действия. Това означава, че продължаващи пълномощници т.е. пълномощници с финансови права трябва да водят текущо финансово счетоводство във връзка с вашето имущество и финансови дела. Пълномощниците отговорни за благосъстоянието трябва да водят записки свързани с въпроси относно вашето благосъстояние. В Кодекса на практика са предоставени указания.

**Мога ли да прекратя пълномощно, след като вече e регистрирано?**

Може да прекратите пълномощното, или всяко едно от правата предоставени в него, след неговата регистрация при нас. На нашия уебсайт има информация обясняваща как да бъде направено това.

**Къде мога да получа допълнителна помощ и информация?**

Вашето местно Бюро за съвет на граждани (Citizens Advice Bureau) или адвокат биха могли да ви помогнат. Има много полезна информация на нашия уебсайт, или ако предпочитате може да ни се обадите. Нашият офис е отворен за обществеността. Въпреки това, за да бъдете сигурен, че когато дойдете, ще се срещнете с подходящия член на персонала, моля свържете се с нас, за да си запазите час за среща.

**Office of the Public Guardian (Scotland)** Телефон: 01324 678300

Hadrian House Имейл: opg@scotcourts.gov.uk

Callendar Business Park [www.publicguardian-scotland.gov.uk](http://www.publicguardian-scotland.gov.uk)

Callendar Road Работни часове: 9.00 – 17.00 от

FALKIRK, FK1 1XR понеделник до петък

Тази брошура може да бъде намерена в други формати и на други езици. Ние сме абонаменти на Ленгуидж лайн (Language Line) и на услугата Текст рилей (Text Relay).

Службата на обществените настойници е част от Службата за шотландските съдилища и трибунали.